**ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ**

**Утвърждавам, *(п)***

**проф. д-р инж. Сеня Терзиева-Желязкова**

**Ректор**

**ПРАВИЛНИК**

**ЗА СТАТУТА И ДЕЙНОСТТА НА**

**ЦЕНТРОВЕТЕ ПО ФРЕНСКОЕЗИЧНО И НЕМСКОЕЗИЧНО ОБУЧЕНИЕ**

**ПРИ ХТМУ**

**София, 2003**

**РАЗДЕЛ I**

**ОБЩИ ПОЛОЖЕНИЯ**

**Чл. 1.** Правилникът има за задачи да уреди устройството, дейността и управлението на Центровете по френскоезично и немскоезично обучение към Химикотехнологичен и металургичен университет.

**Чл. 2.** Центровете по френскоезично и немскоезично обучение се създават с решение на Академичния съвет на Химикотехнологичен и металургичен университет, съгласно чл. 5 ал. (7) на Правилника за устройството и дейността на ХТМУ с цел организация и провеждане на учебния процес на френски и немски език по разработени учебни планове в професионалните направления, по които Химикотехнологичен и металургичен университет подготвя кадри с висше образование.

**Чл. 3.** Правомощията на Центровете по френскоезично и немскоезично обучение към Химикотехнологичен и металургичен университет се определят от действащите закони в Р. България и от Правилника за устройството и дейността на Химикотехнологичен и металургичен университет.

**Чл. 4.** Дейността на Центровете по френскоезично и немскоезично обучение се реализира със съвместните усилия на преподаватели от ХТМУ, от хонорувани преподаватели и преподаватели от други (чуждестранни) университети с доказана квалификация по предмета, който преподават и чуждия език, на който се осъществява учебния процес.

**РАЗДЕЛ II**

**СТРУКТУРА, УПРАВЛЕНИЕ И ДЕЙНОСТ НА ЦЕНТРОВЕТЕ ПО ФРЕНСКОЕЗИЧНО И НЕМСКОЕЗИЧНО ОБУЧЕНИЕ**

**Чл. 5.** Центровете по френскоезично и немскоезично обучение са обособени звена на ХТМУ по смисъла на Правилника за устройството и дейността на ХТМУ.

**Чл. 6. (1)** Центровете по френскоезично и немскоезично обучение са административно обвързани с Факултета по Химично и Системно инженерство и Факултета по Химични Технологии на ХТМУ, от които съответно се администрира цялостната документация и акредитацията на специалностите в двата центъра.

1. Учебните планове за специалностите, обучавани в Центровете по френскоезично и немскоезично обучение се приемат от АС на ХТМУ.
2. Учебните програми по предметите, преподавани на чужд език в Центровете по френскоезично и немскоезично обучение се приемат от основните звена на ХТМУ, отговарящи за обучението по съответните дисциплини.

**Чл. 7.** Органите на управление на съответния Център по френскоезично и немскоезично обучение са Общото събрание (ОС), Директор и един Зам.-директор.

**Чл. 8.** Директорът на Центъра по френскоезично и немскоезично обучение е хабилитиран преподавател на I-ви ОТД в ХТМУ, който се избира чрез явно гласуване за тази длъжност от ОС и се утвърждава от Академичния съвет на ХТМУ за срок от 4 г. Неговите основни функции са свързани с това да:

* осъществява оперативното управление на дейностите на Центъра, като съгласува дейността си със Зам.-Ректора по УД на ХТМУ и отчита тази си дейност пред Общото събрание на Центъра, Академичния съвет на ХТМУ и Ректора;
* представлява Центъра пред национални и международни институции, с които са установени договорни отношения, касаещи съответното обучение на френски или немски език;
* ръководи, контролира и отговаря за цялостната учебно-преподавателска дейност на центъра;
* възлага на тричленна комисия от академичния състав провеждане на изпит вместо титуляра на съответната дисциплина в случаите описани в Правилника за учебна дейност на ХТМУ;
* подава предложения за командировки, специализации, повишаване на квалификацията, морално и материално стимулиране или санкциониране на академичния състав, преподаващ в центъра;
* представлява Центъра пред Ръководството на ХТМУ и ръководствата на основните звена на университета
* подписва изходящата кореспонденция на Центъра;
* отговаря за материалната база на Центъра;
* предлага членовете на държавната изпитна комисия за дипломни защити;

**Чл. 9.** Основната дейност на Центровете по френскоезично и немскоезично обучение се състои в:

1. Планиране и организация на учебния процес във всички степени на обучение на студенти по съответните учебни планове , в които учебните дисциплини се преподават на френски или немски език;
2. Координиране на сътрудничеството на ХТМУ с национални и международни институции, ангажирани в планирането, финансирането и провеждането на дейности, свързани с обучението на френски или немски език;
3. Подпомагане на издигането на равнището на езикова подготовка на съответните студенти и преподаватели;
4. Съдействие за повишаване на професионалната квалификация на преподавателите, ангажирани в отделните дисциплини на чуждоезично обучение;
5. Поддържане и развитие на двустранни международни договорености между ХТМУ и университети, в които обучението се извършва на съответния чужд език;

Подпомагане дейността по издаване на двойни и съвместни дипломи;

Стимулиране на сътрудничеството между ХТМУ и фирми от страните, на чийто език се провежда обучението в Центровете;

1. Участват в процеса на акредитация на съответната специалност, по която обучава центъра.

**РАЗДЕЛ III**

**ОБЩО СЪБРАНИЕ НА ЦЕНТРОВЕТЕ ЗА ФРЕНСКОЕЗИЧНО И НЕМСКОЕЗИЧНО ОБУЧЕНИЕ**

**Чл. 10.** Органът за вземане на решения в Центровете по френскоезично и немскоезично обучение е Общото събрание.

**Чл. 11.** Директорът на Центъра е председател на Общото събрание по право.

**Чл. 12.** Директорът на Центъра свиква ОС поне веднъж годишно или по искане на минимум една трета от членовете на събранието или от Ректора на ХТМУ.

**Чл.13. (1)** Членове на общото събрание са всички преподаватели на постоянен трудов договор, които преподават на студентите от чуждоезичните специалности;

**(2)** Заседанията на ОС на Центъра са законни, ако присъстват най-малко 2/3 от неговите членове;

**(3)** Решенията на ОС се вземат с обикновено мнозинство от присъстващите чрез явно гласуване;

**Чл. 14.** Общото събрание на Центъра има следните основни функции:

1. Обсъжда и предлага на ФХСИ учебния план и учебните програми на специалностите, по които се извършва чуждоезичното обучение, както и промени в тях по установения в ХТМУ ред;
2. Съгласувано с ръководителите на катедри обсъжда и утвърждава, преподавателите, които ще водят аудиторни занятия и ръководят стажове и дипломни работи на студентите;
3. Обсъжда и предлага издаването на учебници и учебни помагала на съответния чужд език;
4. Приема ежегодния отчет за дейността на Центъра.

**РАЗДЕЛ IV**

**КАДРОВИ СЪСТАВ**

**Чл.15.** Центровете по чуждоезично обучение работят с динамичен колектив от преподаватели от различни катедри и звена на ХТМУ.

**Чл.16. (1)** Чуждоезичен преподавател е този, който може документално да удостовери свободно писмено и говоримо владеене на езика, на който се провежда обучението. Тези документи се уточняват от всеки чуждоезичен център в съответствие с нормите на страната, на чийто език се извършва обучението;

**(2)** Кандидатите за чуждоезични преподаватели от щатния състав на ХТМУ подават молба до Ръководителя на центъра, парафирана от съответния ръководител на катедра и придружена от копие на документа за владеене на необходимия чужд език;

**(3)** Нещатни хонорувани преподаватели кандидатстват по установения за това ред на ХТМУ;

**(4)** В случай, че една и съща дисциплина може да бъде преподавана от повече от един преподавател с необходимите знания, умения и компетентности, Ръководителят на Центъра предлага преподaвателите по съответната дисциплина на ОС за класиране с тайно гласуване.

**РАЗДЕЛ V**

**МАТЕРИАЛНА БАЗА И ФИНАНСОВА ИЗДРЪЖКА**

**Чл. 17.** Отменен 21.02.2025 г.

**Чл. 18.** Центровете по чуждоезично обучение използват учебните лаборатории и материалната база на катедрите, които участват във всички етапи на това обучение.

**Чл. 19.** Центровете могат да организират и обзавеждат и допълнителна материална база в ХТМУ (библиотека, учебна зала и др.) за осъществяване на техните дейности с материално отговорно лице Директора на Центъра

**Чл. 20**. Центърът е на бюджетна издръжка в дейността си по обучение на студентите от държавната поръчка и договорна за останалите форми на обучение.

**ЗАКЛЮЧИТЕЛНИ РАЗПОРЕДБИ**

**§1.** Дейността на Центровете по чуждоезично обучение се подчинява и на:

1. ЗВО и Правилника за устройството и дейността на ХТМУ;
2. Вътрешните правила за организиране на работната заплата;
3. Правилника за учебна дейност на ХТМУ;
4. Правилника за определяне на нормативната и допълнителна заетост на академичния състав;
5. Организационната структура на ХТМУ;

**§2.** Актуализацията на правилника не прекъсва мандата на действащите Директори на центровете по френскоезично и немскоезично обучение.

**§3.** Този правилник е приет на АС, състоял се на 15.10.2003 г. и е изменен и допълнен

с решения на АС от 21.02.2025 г.

Измененията и допълненията към правилника влизат в сила от датата на приемането им.